title: Arar
text: An Arar eo ivez anv kozh ar stêr Saône.
  
  An arar zo ur benveg da labourat an douar a anavezer abaoe ar bloavezhioù 3000 ( milved kent JK) e Mezopotamia.
  Staget e veze ul loen outañ evit e sachañ a-benn drailhañ gorre an douar. Da gentañ ne oa nemet un tamm koad en he fezh, goude eo betek pemp tamm a yae d'ober anezhañ.
  
  E Breizh, e Karaez, e vez aozet ur fest a vez graet Gouel an Erer Kozh anezhi.
  
  Anv 
  Arar pe alar a vez implijet, hag ivez alaer, diwar arare, "arat" e latin ; gourel eo ar ger, erer eo e liester.
  
  E skridoù zo e vez komzet eus meur a seurt erer :
  Un arar da blomañ zo un arar da freuziñ douar.
  Un arar da gignat ne ra nemet kignat an douar.
  
  Deskrivadur
  
   
  Daou venveg zo e gwirionez dindan an hevelep anv :
  an arar koad eo ar benveg kozh implijet e Breizh betek dibenn an eil brezel bed e tachennoù zo.
  an arar houarn pe dir eo ar benveg a vez graet "brabant", "klev houarn", "klevioù" er Vro-Vigoudenn, "daoubenneg" e-kichen Douarnenez anezhañ ivez.
  
   Kilhoroù a reer eus ar penn a-raok.
  
  Notennoù 
  
  Binvioù
  Gounezerezh